#### R O M Â N I A

 **JUDEŢUL HUNEDOARA**

**CONSILIUL LOCAL AL ORAŞULUI Proiect 4/2022**

 **S I M E R I A**

**H O T Ă R Â R E A NR. /2022**

**privind aprobarea bugetului Centrului Cultural și de Creație al orașului**

**Simeria** **pe anul 2022 și a estimărilor pe perioada 2023-2025**

Consiliul local al orașului Simeria, județul Hunedoara, întrunit în ședință ordinară, convocată de îndată în data de ----- 2021;

 Având în vedere Referatul de aprobare înregistrat sub nr. 499 din 12.01.2021, prin care domnul Bedea Iulius-Gelu, Primarul oraşului Simeria, propune aprobarea bugetului Centrului Cultural și de Creație al orașului Simeria, pe anul 2022 și a estimărilor pe perioada 2023-2025;

 In baza prevederilor art.19, alin.1, lit.,,a'', din Legea nr.273/2006 privind finanțele publice locale, cu modificările și completările ulterioare, O.M.C.C. nr.2193/2004 privind aprobarea regulamentului-cadru de organizare și funcționare a așezămintelor culturale, cu modificările și completările ulterioare, ale O.U.G nr.118/2006 privind înființarea, organizarea și desfășurarea activității așezămintelor culturale, cu modificările și completările ulterioare, ale Legii bugetului de stat pe anul 2022, nr.317/2021, ale art.7, alin.13 din Legea nr.52/2003 privind transparența decizională în administrația publică, precum și ale art.129, alin.2, lit.,,b''si alin. „4”, lit. „a” si art.139, alin.3, lit.,,a” din O.U.G. nr.57/2019 privind Codul admnistrativ, cu modificările și completările ulterioare,

**H O T Ă R Ă Ş T E :**

 **Art. 1** - Bugetul Centrului Cultural și de Creație al orașului Simeria pe anul **2021** se stabileşte în sumă de **1.350**,**00 mii lei** atât la partea de venituri cât și la partea de cheltuieli.

**Art.2** – Veniturile bugetului Centrului Cultural și de Creație al orașului Simeria pe anul 2022 , detaliat pe capitole și subcapitole, sunt prevăzute în anexa nr.1,care face parte integrantă din prezenta hotărâre.

**Art.3** - Cheltuielile bugetului Centrului Cultural si de Creație al orașului Simeria pe anul 2021 , detaliat pe capitole și subcapitole, sunt prevăzute în anexa nr.2, care face parte integrantă din prezenta hotărâre.

**Art.4** - Aprobă bugetul Centrului Cultural si de Creație al orașului Simeria estimat pentru anii 2023-2025, atât la partea de venituri cat și la partea de cheltuieli după cum urmează:

 **2023:** Total 1.261,00 mii lei

 **2024:** Total 1.324,00 mii lei

 **2025:** Total 1.384,00 mii lei

 **Art.5 –** Cu ducerea la îndeplinire a prezentei hotărâri se însărcinează Centrul Cultural și de Creație al Orașului Simeria și Direcția Economică din cadrul aparatului de specialitate al Primarului Orașului Simeria.

**Art.6** - Prezenta hotărâre poate fi atacată conform procedurii și termenelor prevăzute de Legea contenciosului administrativ nr.554/2004, cu modificările și completările ulterioare, la Tribunalul Hunedoara, Secția Contencios Administrativ.

**Art.7**  - Prezenta hotărâre se comunică Direcției Economice a aparatului de specialitate al Primarului orașului Simeria, Centrului Cultural și de Creație al orașului Simeria și Instituției Prefectului Județului Hunedoara.

Simeria, 12 ianuarie 2022

 INIȚIATOR,

 PRIMAR, BEDEA IULIUS-GELU

 Avizat, SECRETAR GENERAL,

 jr. Todor Nicolae-Adrian

####

 **R O M A N I A**

**JUDETUL HUNEDOARA**

 **PRIMARIA ORASULUI**

 **S I M E R I A**

**Nr. 499 din 12.01.2022**

**R E F E R A T D E A P R O B A R E**

 Având în vedere necesitatea dezvoltării mediului cultural în orașul Simeria, prin H.C.L. nr.25/2014 s-a înființat Centrul Cultural și de Creație al orașului Simeria, instituție de cultură cu personalitate juridică, ce funcționează în subordinea Consiliului local al Orașului Simeria, prin două componente directoare, respectiv pentru copii și tineret - structura ,,SMART CLUB'', iar pentru persoanele vârstnice - ,,Clubul Pensionarilor''.

Conform Regulamentul de organizare și funcționare, acest Centru Cultural și de Creație desfășoară și derulează proiecte și programe culturale în domeniul educației, a culturii tradiționale, pentru stimularea creativității și talentului și cultivarea valorilor, a autenticității creației populare contemporane și a artei interpretative în toate genurile, iar începând cu luna iunie 2020, prin H.C.L. nr.47/2020, a preluat și administrarea Parcului de Afaceri Simeria.

 Executivul propune stabilirea bugetul de venituri și cheltuieli al Centrului Cultural și de Creație al orașului Simeria pe anul 2022 în suma de 1.350,00 mii lei atât la partea de venituri cât și la partea de cheltuieli, constituindu-se pe de o parte din subvenție de la bugetul local cap.37.10.50 – Alte transferuri voluntare în sumă de 850,00 mii lei, iar pe de altă parte din venituri proprii, art.30.10.50 – Alte venituri, în sumă de 500,00 mii lei.

 Proiectul bugetului Centrului Cultural și de Creație al orașului Simeria, este detaliat atât la partea de venituri cât și la partea de cheltuieli, pe capitole şi subcapitole .

 Resursele financiare ale bugetului de venituri și cheltuieli al Centrului Cultural și de Creație al orașului Simeria se constituie din cotizații, închiriere spații, donații și sponsorizări încasate de la persoane fizice și juridice, din alte venituri și subvenții de la bugetul local.

 La propunerea prevederilor bugetare, la partea de venituri, s-a ținut cont de sumele care se estimează a fi încasate din administrarea spațiilor Parcului de afaceri în cursul anului 2022. Trebuie precizat faptul că realizarea cheltuielilor planificate depinde de realizarea veniturilor.

 Menționăm că s-a ținut cont de activitățile principale care sunt planificate a se desfășura în cursul anului 2022, de calendarul manifestărilor culturale, activitățile care se desfășoară la Clubul Copiilor cât și la Centrul de zi pentru persoane vârstnice, cât și evenimentele la care suntem parteneri, de numărul de persoane implicate în desfășurarea acțiunilor planificate precum și de cheltuielile materiale pentru reparații și de cele privind utilitățile, colaboratorii și salariații Centrului Cultural și de Creație al orașului Simeria.

 Ținând cont de cele prezentate mai sus, precum și de Referatul de inițiere nr.472 din data de 11.01.2022, întocmit de către doamna Blaga Julieta-Catița, director executiv al Direcției Economice din cadrul aparatului de specialitate, executivul constată necesitatea inițierii unui proiect de hotărâre privind aprobarea bugetului Centrului Cultural și de Creație al Orașului Simeria.

 În baza prevederilor art.129, alin.2, lit.,,b” din O.G. nr.57/2019 privind Codul administrativ, cu modificările și completările ulterioare, consiliul local exercită atribuții privind dezvoltarea economico-socială și de mediu a orașului, iar în conformitate cu dispozițiile alin. „4”, lit. „a” din același articol de lege, în exercitarea acelor atribuții, consiliul local aprobă, la propunerea primarului, bugetul unității administrativ-teritoriale, virările de credite, modul de utilizare a rezervei bugetare și contul de încheiere al exercițiului bugetar.

 Drept pentru care inițiez proiectul de hotărâre privind aprobarea bugetului Centrului Cultural și de Creație al orașului Simeria pe anul 2022 și a estimărilor pe perioada 2023-2025, pe care îl supun dezbaterii și adoptării de către Consiliul local al orașului Simeria.

PRIMAR,

BEDEA IULIUS-GELU